แขกซาอุฯ ดี๊ด๊า! แห่เล่นหิมะกลางทะเลทราย
แขกซาอุฯ ดี๊ด๊า! แห่เล่นหิมะกลางทะเลทราย
30 พ.ย. 2559

โดยเมื่อวันที่ 29 พ.ย.59 สำนักข่าวรัสเซียทูเดย์ รายงานว่า ชาวซาอุดีอาระเบียในตอนกลางและภูมิภาคตะวันออกเฉียงเหนือของประเทศ แทบจะเก็บอาการตื่นเต้นไว้ไม่ไหวเมื่อได้เห็นหิมะตกลงมายังพื้นที่ทะเลทราย ในขณะที่อุณหภูมิต่ำจนติดลบ
ขณะที่ตามรายงานระบุว่า ปกติแล้วแม้ว่าเดือนพฤศจิกายนจะถือเป็นช่วงที่ประเทศเข้าสู่ฤดูหนาว แต่อุณหภูมิเฉลี่ยในแต่ละวันก็มักจะอยู่ที่ 20 องศาเซลเซียส ดังนั้นการที่ได้เห็นหิมะตกในเดือนนี้จึงเป็นเหตุการณ์สุดเซอร์ไพรส์ของชาวเมือง
อย่างไรก็ตามในขณะที่โลกโซเชียลมีการโพสต์ภาพของหิมะด้วยความตื่นเต้นยินดี แต่ก็ยังมีผู้ใช้รถบางคนที่แสดงความกังวลว่าถนนจะลื่นจากหิมะด้วย
ทั้งนี้สำหรับพื้นที่ที่มีหิมะตกนั้น เช่น เมืองอัลเญาฟ์ ซึ่งมีอุณหภูมิ -3 องศาเซลเซียส รวมถึงในตอนเหนือของเมืองอัล กูรายยัท ที่อุณหภูมิ -1 องศาเซลเซียส